ΚΑΝΟΝΙΣΜΟΣ ( ΕΟΚ ) αριθ . 1721/91 ΤΟΥ ΣΥΜΒΟΥΛΙΟΥ της 13ης Ιουνίου 1991 για τον καθορισμό της ενδεικτικής τιμής παραγωγής, της ενίσχυσης στην παραγωγή και της τιμής παρέμβασης του ελαιολάδου, για την περίοδο εμπορίας 1991/92, καθώς και της μέγιστης εγγυημένης ποσότητας

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,

την πράξη προσχώρησης της Ισπανίας και της Πορτογαλίας, και ιδίως το άρθρο 89 παράγραφος 1, το άρθρο 92 παράγραφος 3, το άρθρο 234 παράγραφος 2 και το άρθρο 290 παράγραφος 3,

τον κανονισμό ( ΕΟΚ ) αριθ . 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 1720/91 (2 ), και ιδίως το άρθρο 4 παράγραφος 4 και το άρθρο 5 παράγραφος 1,

την πρόταση της Επιτροπής ( 3 ),

τη γνώμη του Ευρωπαϊκού Κοινοβουλίου ( 4 ),

τη γνώμη της Οικονομικής και Κοινωνικής Επιτροπής ( 5 ),

Εκτιμώντας :

ότι, κατά τον καθορισμό της ενδεικτικής τιμής παραγωγής του ελαιολάδου, πρέπει να λαμβάνονται υπόψη οι στόχοι της κοινής γεωργικής πολιτικής - ότι η κοινή γεωργική πολιτική έχει, ιδίως, ως στόχους να εξασφαλίσει δίκαιο βιοτικό επίπεδο στο γεωργικό πληθυσμό, να εξασφαλίσει τον εφοδιασμό και να διασφαλίσει λογικές τιμές κατά την προσφορά αγαθών στους καταναλωτές -

ότι η ανωτέρω ενδεικτική τιμή πρέπει να καθορίζεται σύμφωνα με τα κριτήρια που προβλέπονται στα άρθρα 4 και 6 του κανονισμού αριθ . 136/66/ΕΟΚ -

ότι, προκειμένου να εξασφαλισθεί στους παραγωγούς δίκαιο εισόδημα, πρέπει να καθορισθεί ενίσχυση στην παραγωγή, λαμβάνοντας υπόψη την επίπτωση την οποία έχει η ενίσχυση στην κατανάλωση σε μέρος μόνο της παραγωγής -

ότι η τιμή παρέμβασης πρέπει να καθορίζεται βάσει των κριτηρίων που προβλέπονται στο άρθρο 8 του κανονισμού αριθ . 136/66/ΕΟΚ -

ότι, σύμφωνα με το άρθρο 5 παράγραφος 1 του κανονισμού αριθ . 136 /66/ΕΟΚ, ορίζεται, για μια καθορισμένη περίοδο, η μέγιστη ποσότητα που μπορεί να τύχει της ενίσχυσης κατά μονάδα παραγωγής που ορίζεται για καθεμία από τις εν λόγω περιόδους εμπορίας - ότι, κατ' εφαρμογή των κριτηρίων που αναφέρονται στην εν λόγω παράγραφο, πρέπει να διατηρηθεί, για τις περιόδους 1991/92, 1992/93 και 1993/94, η μέγιστη ποσότητα, για καθεμία από τις περιόδους εμπορίας, στο επίπεδο που αναφέρεται κατωτέρω -

ότι η εφαρμογή των άρθρων 68 και 236 της πράξης προσχώρησης οδήγησε, στην Ισπανία και στην Πορτογαλία, σε επίπεδο τιμών παρέμβασης ελαιολάδου διαφορετικό από εκείνο των κοινών τιμών - ότι, μετά την προσαρμογή του κοινοτικού κεκτημένου στον τομέα των φυτικών λιπαρών ουσιών, ο τρόπος προσέγγισης των τιμών παρέμβασης για το ελαιόλαδο που ισχύουν στην Ισπανία και την Πορτογαλία είναι ο αναφερόμενος στο άρθρο 92 παράγραφος 2 δεύτερη περίπτωση η και στο άρθρο 290 παράγραφος 2 δεύτερη περίπτωση της πράξης προσχώρησης -

ότι τα άρθρα 95 και 293 της πράξης προσχώρησης προβλέπουν τη χορήγηση κοινοτικής ενίσχυσης στην παραγωγή ελαιολάδου που παράγεται στη Ισπανία και την Πορτογαλία - ότι, βάσει των άρθρων 79 και 246 της πράξης προσχώρησης, πρέπει να προσεγγίσσει το ποσό της κοινοτικής ενίσχυσης στην Ισπανία και στην Πορτογαλία στο επίπεδο της κοινής ενίσχυσης στην έναρξη της περιόδου εμπορίας - ότι τα κριτήρια που προβλέπονται για την προσέγγιση αυτή οδηγούν στον καθορισμό των ισπανικών και πορτογαλικών ενισχύσεων στα επίπεδα που αναφέρονται κατωτέρω -

όιτ η ενδεικτική τιμή παραγωγής καθώς και η τιμή παρέμβασης καθορίζονται για συγκεκριμένο ποιοτικό τύπο - ότι οι λόγοι που οδήγησαν, κατά την περίοδο εμπορίας 1981/82, στον καθορισμό του ποιοτικού τύπου εξακολουθούν να υφίστανται - ότι πρέπει, επομένως, να διατηρηθεί αμετάβλητη αυτή η ποιότητα -

ότι, σύμφωνα με το άρθρο 5 παράγραφος 4 του κανονισμού αριθ . 136/66/ΕΟΚ, ένα ποσοστό της ενίσχυσης στην παραγωγή χορηγείται στους παραγωγούς ελαιόλαδου μπορεί να διατεθεί για τη χρηματοδότηση περιφερειακών ενεργειών που αποβλέπουν στη βελτίωση της ποιότητας της παραγωγής ελαιόλαδου - ότι τέτοιες ενέργειες αποδεικνύονται αναγκαίες σε ορισμένες περιοχές παραγωγής- ότι πρέπει, κατά συνέπεια, ένα μέρος της εν λόγω ενίσχυσης να διατεθεί για τη χρηματοδότηση αυτών των ενεργειών -

ότι, σύμφωνα με το άρθρο 20δ παράγραφος 1 του κανονισμού αριθ . 136/66/ΕΟΚ, πρέπει να καθοριστεί το ποσοστό της ενίσχυσης στην παραγωγή που μπορεί να παρακρατείται υπέρ των αναγνωρισμένων οργανώσεων παραγωγών ελαιολάδου ή των ενώσεων των οργανώσεων αυτών ούτως ώστε το ποσό που προκύπτει να χρησιμεύει στη χρηματοδότηση των εξόδων για τις δραστηριότητες του άρθρου 20δ του εν λόγω κανονισμού - ότι, λαμβάνοντας υπόψη τα προϋπολογιζόμενα έξοδα κατά την περίοδο εμπορίας 1991/92, το ποσοστό αυτό πρέπει να ορισθεί σε ύψος που να επιτρέπει την κάλυψη των εξόδων αυτών,

ΕΞΕΔΩΣΕ ΤΩΝ ΠΑΡΟΝΤΑ ΚΑΝΟΝΙΣΜΟ :

Άρθρο 1

Για την περίοδο εμπορίας 1991/92, η ενδεικτική τιμή στην παραγωγή, η ενίσχυση στην παραγωγή και η τιμή παρέμβασης του ελαιολάδου καθορίζονται στα ακόλουθα επίπεδα :

α ) ενδεικτική τιμή στην παραγωγή:322,01 Ecu για 100 χιλιόγραμμα -

β )

ενίσχυση στην παραγωγή :

- για την Ισπανία :45,85 Ecu ανά 100 χιλιόγραμμα,

- για την Πορτογαλία:42,53 Ecu ανά 100 χιλιόγραμμα,

- για την Κοινότητα των Δέκα:70,83 Ecu ανά 100 χιλιόγραμμα -

γ )

ενίσχυση στην παραγωγή υπέρ των ελαιοκαλλιεργητών των οποίων η μέση παραγωγή είναι κατώτερη από 500 χιλιόγραμμα ελαιολάδου ανά περίοδο :

- για την Ισπανία:51,81 Ecu ανά 100 χιλιόγραμμα,

- για την Πορτογαλία:48,49 Ecu ανά 100 χιλιόγραμμα,

- για την Κοινότητα των Δέκα:81,62 Ecu ανά 100 χιλιόγραμμα -

δ )

τιμή παρέμβασης :

- για την Ισπανία:185,31 Ecu ανά 100 χιλιόγραμμα,

- για την Πορτογαλία:209,65 Ecu ανά 100 χιλιόγραμμα,

- για την Κοινότητα των Δέκα:215,87 Ecu ανά 100 χιλιόγραμμα .

Άρθρο 2

Οι τιμές που αναφέρονται στο άρθρο 1 αναφέρονται σε παρθένο ελαιόλαδο κουράντε, του οποίου η περιεκτικότητα σε ελεύθερα λιπαρά οξέα, εκφραζόμενη σε ελαϊκό οξύ, είναι 3,3 γραμμάρια ανά 100 γραμμάρια .

Άρθρο 3

Για την περίοδο εμπορίας 1991/92, 2 % της ενίσχυσης στην παραγωγή που χορηγείται στους παραγωγούς ελαιολάδου διατίθεται για τη χρηματοδότηση ειδικών ενεργειών που αποβλέπουν στη βελτίωση της ποιότητας του ελαιολάδου σε κάθε κράτος μέλος παραγωγής .

Άρθρο 4

Για την περίοδο εμπορίας 1991/92, το ποσοστό του ποσού της ενίσχυσης στην παραγωγή που μπορεί να παρακρατηθεί βάσει του άρθρου 20δ παράγραφος 1 του κανονισμού αριθ . 136/66/ΕΟΚ υπέρ των οργανώσεων παραγωγών ελαιολάδου και των ενώσεών τους, που έχουν αναγνωρισθεί κατ' εφαρμογή του εν λόγω κανονισμού, καθορίζεται σε 1,5 %.

Άρθρο 5

Για τις περιόδους εμπορίας 1991/92, 1992/93 και 1993/94, η μέγιστη παραγωγή ελαιολάδου που αναφέρεται στο άρθρο 5 παράγραφος 1 του κανονισμού αριθ . 136/66/ΕΟΚ καθορίζεται σε 1 350 000 τόνους για καθεμία από τις εν λόγω περιόδους .

Άρθρο 6

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .

Εφαρμόζεται από την 1η Νοεμβρίου 1991 .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Λουξεμβούργο, 13 Ιουνίου 1991 .

Για το Συμβούλιο

Ο Πρόεδρος

A . BODRY

( 1 ) ΕΕ αριθ . 172 της 30 . 9 . 1966, σ . 3025/66.(2 ) Βλέπε σ . 27 της παρούσας Επίσημης Εφημερίδας.(3 ) ΕΕ αριθ . C 104 της 19 . 4 . 1991, σ . 25.(4 ) ΕΕ αριθ . C 158 της 17 . 6 . 1991.(5 ) ΕΕ αριθ . C 159 της 17 . 6 . 1991 .